Innocentius, episcopus, servus servorum Dei, dilectis filiis abbati et conventui monasterii Quinciaci, Cisterciensis ordinis, Lingon. diocesis, salutem et apostolicam benedictionem. Solet annuere sedes apostolica piis votis et honestis petentium precibus favorem benivolam impartiri. Ea propter, dilecti in Domino filii, vestris justis postulationibus grato concurrentes assensu, ut de blado, vino, lana, sale, corio, lignis, lapidibus et aliisque aliquotiens pro vestris usibus emere vos contigerit nulli pedagia, winoagia (sic) et roagia solvere teneamini, auctoritate vobis presentium indulgemus. Nulli ergo, etc. Datum, Lugduni, quinto idus decembris, pontificatus nostri anno quinto.